Laagi ja Miileni viis küsimust
#000000
AvalehtRannavolleBeach44 vollefestival48-aastane Kais ronis koos Piigiga rongi alt edukalt välja, sündis Beach44 festivali osalejaterekord
#000001
48-aastane Kais ronis koos Piigiga rongi alt edukalt välja, sündis Beach44 festivali osalejaterekord
#000002
Share this postClose sharing box48-aastane Kais ronis koos Piigiga rongi alt edukalt välja, sündis Beach44 festivali osalejaterekordTwitterFacebookLinkedIn
#000003
Beach44 rannafestivali pühapäevane turniir tõi Ülemiste Beach House’i rekordarvu osalejaid, sest volle- ja tenniseturniiril lõi kaasa kokku 53 paari ehk 106 spordisõpra.
#000005
Volleturniiril oli sel talvel esimest korda kavas kiireloomuline King of The Court turniir, kus osales nelja võistlusklassi peale kokku 41 paari. Populaarseimaks kujunes meeste A/B-tase, kus 13 paari seast sillutasid tee finaali viis tugevamat. Suurt lõppvaatust alustasid edukalt Siim Ennemuist ja Karl Rinaldo, kes kogusid kiiresti 11 punkti ega jätnud konkurentidele suurt sõnaõigust. Ent 15-minutilise finaali teises pooles leidis kasutust volle-vanasõna “vorm on kõikuv, Kaarel Kaisi klass aga igavene”, sest Eesti meistrid, 48-aastane (!) Kaarel Kais ja 36-aastane Urmas Piik tegid Piigi täpsete tõstete ja Kaisi perfektsete rünnakulahenduste toel hirmkõva spurdi ning võtsid lõpuks 15 punkti Ennemuisti ja Rinaldo 13 vastu. Ülejäänud jäid esikohaheitlusest sedapuhku üsna kaugele – kolmandad olid suvistel GP-etappidel hästi mänginud Marko Sõna ja Martin Ant, kelle jõud rauges pärast eelringides näidatud turmtuld. Turniiri tulemused ja karikasarja üldseisu leiab uudise alumisest osast.
#000006
Naiste A/B-tasemes osales viis paari ning edu saatis Karen Oja ja Monika Silda, kes võtsid finaalis ilusa ja veenva võidu. Tihedas teise koha heitluses saatis edu Julia Skiperskit ja Dace Azet, kes tundsid õnnestumise üle siirast rõõmu, kolmandana pääsesid poodiumile Marju Sillasoo ja Kädi Böckler. Ühe punktiga jäid poodiumilt seekord välja lumisest Tartust saabunud Duo võrkpalliklubi noored, kõigest 14-aastased Marta-Mia Ploomipuu ja Hannemai Hanimägi, kes lõpetasid eelturniiri suisa teisena ja tegid veidi ebaõnnestunud finaalist hoolimata esimese arvestatava avalduse naiste klassis.
#000007
Valeri Maksimov – volle-entusiast, kes väärib omanimelist turniiri
#000018
Maksimovi mälestusturniiri esimesed märgid loovad eelduse ettearvamatuks nädalavahetuseks
#000019